Land

Om land på Henkerud Minecraft-server
En essensiell del av spillet på Henkerud er konseptet med land. Når du først starter å spille her, skal du lage deg et land, et område oppmerket med fakler, som kun er ditt. Når du lager et nytt land er det veldig viktig at du forsikrer deg om at det ikke alt er noen som eier landet. Du kan for eksempel risikere å merke opp et lite land inne i noen andres store land. Er du i tvil, spør noen som har spilt lengre enn deg.

Dersom du lager et nytt land som ikke grenser til noen andres land, er det veldig fint om du sier fra hvor landet ditt ligger. På den måten blir det lettere å koble deg på det store tognettet.

Alle oppfordres på det sterkeste til å lage en togstasjon i landet sitt. Mange på denne serveren bruker mye tid på å lage togbaner, og samler på "utenriksbaner", baner som går til andres land. Ved å opprette en togstasjon blir det lettere for andre å koble seg på ditt land, og kanskje du også finner gleden ved å bygge togbaner?

Du står alltid fritt til å utvide landet ditt, såfremt dette er mulig. Du gjør dette ved å fjerne fakler på grensen din, og deretter lage nye fakler koblet på den gamle grensen din, som omkranser det nye området ditt.